open-index/open-wikipedia-markdown huggingface dataset:
Aleksander III av Russland

**Aleksander III** (russisk: Александр III Александрович [Aleksandr III Aleksandrovitsj]; født  i St. Petersburg, død  i Livadija på Krim) var tsar av Det russiske keiserriket fra 1881 til 1894. Han ble etterfulgt av sin sønn Nikolaj II.

## Liv og virke
Alexander var født i St. Petersburg som nest eldste sønn av Aleksander II og dennes hustru Maria Aleksandrovna, og ble oppdratt sammen med sin 17 måneder eldre bror, tsarevitsj (kronprins) Nikolaj. 

Nikolaj Aleksandrovitsj (1843–1865) døde ung i Nice. Alexander III arvet da både tronfølgerrettighetene og den blivende kronprinsessen. Nikolaj hadde i 1864 forlovet seg med prinsesse Dagmar av Danmark. I 1866 forlovet Alexander og Dagmar seg, og etter sin konversjon til ortodoksien tok hun navnet Maria Fjodorovna.

Han deltok som offiser i den russisk-tyrkiske krig (1877–1878).

Da han ble tsar i 1881 hadde han mange planer om forandringer. Hans tid og ettermæle ble imidlertid preget av kampen mot nihilistene og Narodnik og av antisemittiske tiltak, blant annet gjennom mailovene av 1882. I hans siste år ble Russland hjemsøkt av hungersnød, i 1891 og 1892. 
 

## Referanser


## Litteratur
* Sylvain Bensidoun: *Alexander III: 1881–1894*. – Paris: Sedes, 1990
* Edith M. Almedingen: *Die Romanows. Die Geschichte einer Dynastie. Russland 1613–1917*. Ullstein, Frankfurt am Main 1995, ISBN 3-548-34952-8
* Gudrun Ziegler: *Das Gold der Zaren*, Heyne, München 2000, ISBN 3-453-17988-9

## Eksterne lenker
*
Iredell County

**Iredell County** er et fylke i den amerikanske delstaten Nord-Carolina. Fylket hadde  innbyggere i 2010. Iredell County ble opprettet i 1788 og fylkessetet er Statesville.

## Referanser

## Eksterne lenker
*
Ludacris

**Christopher Brian Bridges** (født 1977), kjent som **Ludacris**, er en amerikansk rapper og skuespiller. Han er fetter til R&B-artisten Monica, og har vunnet tre Grammy Award i løpet av sin karriere. Han flyttet til Atlanta, Georgia hvor han til slutt ble kjent, først som radio-DJ og så en av de mest berømte rapperene fra sørstatene. Han var også med og spilte inn sangen «Baby» sammen med Justin Bieber. Dette er blant de mest sette videoene på YouTube med om lag 800 millioner-visninger.

Sammen med manageren sin, Chaka Zulu, grunnla Ludacris «Disturbing tha Peace», et platekompani som ble distribuert av Def Jam Recordings. Ludacris har solgt over 13 millioner album bare i USA. 

Hans album, *Release Therapy*, inneholder hit-singlene «Money Maker» og «Runaway Love». I Runaway Love synger han med Mary J. Blige. Sangen tar opp at mange barn i USA rømmer hjemmefra. I hvert av de tre versene forteller Ludacris om tre jenter: Lisa, Nicole og Erica, som alle har problemer med familien sin, og rømmer hjemmefra. 

Han spiller også i oppfølgerne til storfilmen The Fast and the Furious. Han spiller rollen som Tej Parker i den andre oppfølgeren, 2 Fast 2 Furious og i den femte oppfølgeren, Fast Five. Han spiller også i den sjette oppfølgeren, Fast & Furious 6 og Furious 7.

I 2011 tweetet Ludacris om et kommende album, *[[Ludaversal]]*. Datoen for utgivelse ble flere ganger flyttet, og er pr. november 2012 antatt å være vår 2013.

Pr. februar 2013 har det blitt sluppet tre låter fra platen: «Jingalin», «Representin», sammen med artisten Kelly Rowland og «Rest of My Life» med House-artisten David Guetta og R&B-artisten Usher.  Alle sangene er produsert av DTP Records i samarbeid med Def Jam Records.

## Diskografi
* 2000: *Back for the First Time*
* 2001: *Word of Mouf* 
* 2003: *Chicken and Beer* 
* 2004: *The Red Light District* 
* 2004: Crash 
* 2006: *Release Therapy* 
* 2008: *Theater of the Mind*
* 2010: *Battle of the Sexes*
* 2011: *Fast and furious 5* (film)
* 2013: *Ludaversal*
* 2013: Fast and Furious 6 (film)
* 2015  Fast and Furious 7 (film) 

## Offisielle samleplater
* 2006: *Pre-Release Therapy*
* 2008: *The Preview*
* 2010: *A Hustler's Spirit*
* 2011: *1.21 Gigawatts: Back to the First Time*

## Referanser


## Eksterne lenker
* 
* 
*
Sasha Alexander

**Sasha Alexander** (født **Suzana S. Drobnjaković** 17. mai 1973) er en amerikansk skuespiller kjent for sine roller som Caitlin (Kate) Todd i spenningsserien ''NCIS'' og som dr. Maura Isles i *[[Rizzoli & Isles]]*.

## Biografi
### Oppvekst
Alexander ble født i Los Angeles i California. Som barn fikk hun kjælenavnet Sasha og senere tok hun etternavnet Alexander etter broren. Hun er av serbisk herkomst, med italiensk far, og Alexander behersker både serbisk og italiensk. Hun ble introdusert til skuespill gjennom et skoleteater i syvende klasse, og hun er også tidligere danser. Hun var en ivrig skøyteløper, men måtte slutte med dette grunnet en skade. Alexander fortsatte med skuespill mens hun gikk på videregående og høyskole. Hun har filmutdannelse fra University of Southern California.

### Karriere
Alexander har hatt roller i flere amerikanske serier, deriblant i Presidio Med som doktor Jackie Collette, i Dawson's Creek som Gretchen Witter og i NCIS som agent Caitlin Todd. Hun har spilt i diverse filmer, deriblant Lucky 13 og Mission Impossible. Hun ble skrevet ut av serien NCIS i mai 2005. Alexander har opptrådt i en episode i den sjette sesongen av House MD og siden 2010 har hun spilt en av hovedrollene, som Maura Isles, i Rizzoli and Isles sammen med Angie Harmon.

### Privat
Hun giftet seg med Luka Pecel 18. september 1999, men ekteskapet ble senere annullert. 11. august 2007 giftet hun seg med Edoardo Ponti, som er sønnen til Sophia Loren. Sammen har de en datter, Lucia Sofia, som ble født 12. mai 2006, og sønnen Leonardo Fortunato, som ble født 20. desember 2010.

## Filmografi

## Referanser


## Eksterne lenker
*
Gafling

**Gafling** er en spredningsmetode som brukes i idretten orientering for å unngå at løperne følger etter hverandre uten selv å orientere (populært kalt *«å henge» eller «liming»*). Metoden benyttes i stor grad i konkurranser med felles- eller jaktstart, men forekommer også på lengre distanser, som langdistanse. Metoden går ut på at strekkene løypa består av (strekningen mellom to poster) løpes i forskjellig rekkefølge for forskjellige løpere. Med utgangspunkt i en fellespost, eller node N, skal løper A først til post A (ev. variant A ved flere poster), mens løper B har post B. Senere i løpet returnerer løperne til noden N, og løper da motsatte poster (Løper A har gafling B, løper B gafling A). I individuelle konkurranser vil løperne ha løpt de samme strekkene totalt ved fullført løype. I stafetter vil lagene samlet ha løpt alle de samme strekkene totalt, men ikke nødvendigvis løperne på hver respektive etappe. Det finnes flere forskjellige gaflingsvarianter. De mest populære i individuelle konkurranser er sommerfuglgafling og phi-/diamantgafling.
Blodslitet

**Blodslitet** er et internasjonalt langdistanseløp i orientering som blir arrangert årlig av Fredrikstad Skiklubb. I 2006 stilte 1 830 deltagere på startstreken.

Blodslitet gikk første gang som et uoffisielt klubbløp  27. oktober 1968. Løpet ble arrangert av den da 17 år gamle Svein Olaussen, som hadde et ferskt NM-gull i junior-stafett. 12 løpere startet, bare 6-7 klarte å fullføre.

Løpet arrangeres alltid rundt 20. oktober, og det er ofte kuldegrader og snø som i 1968.

## Vinnere av Blodslitet
Oversikten viser vinnerne av Blodslitets eliteklasser.

### Flest seire
#### Damenes eliteklasse

#### Herrenes eliteklasse

## Referanser


## Eksterne lenker
* Fredrikstad Skiklubb: Blodslitet
East Lindsey

**East Lindsey** er et administrativt distrikt i Lincolnshire i England. Administrasjonssenteret er Manby. Befolkningstallet for distriktet var ved folketellingen i 2011 på 136&nbsp;401 innbyggere.

Distriktet er etter areal det femte største i England. Det ble opprettet 1. april 1974 ved sammenslåing av Louth, Alford, Horncastle, Mablethorpe, Sutton, Skegness, Woodhall Spa, Horncastle landdistrikt, Louth landdistrikt og Spilsby landdistrikt. 

## Steder i distriktet

* Alford
* Chapel St Leonards
* Horncastle
* Louth
* Mablethorpe, Manby
* Skegness, Spilsby

## Referanser


## Eksterne lenker
* East Lindsey Business Centres
* East Lindsey CAB
Jüdisches Zentrum München

**Jüdisches Zentrum München** er menighetssenteret til det jødiske trossamfunnet i München og Oberbayern, det nest største jødiske trossamfunnet i Tyskland med rundt 9&nbsp;300 medlemmer, og ligger ved Sankt-Jakobs-Platz i Münchens gamleby. Det omfatter hovedsynagogen *Ohel Jakob* (Jakobs telt), et kultur- og menighetshus med forsamlingsrom, skole, barnehave og restaurant, og det nye jødiske museet som ble åpnet i mars 2007. Synagogen er inspirert av det første tempelet i Jerusalem, ble åpnet i november 2006 og har 585 sitteplasser.

## Eksterne lenker
* 
* Jüdisches Zentrum Jakobsplatz
Little Wing

**«Little Wing»** er en sang skrevet og fremført av Jimi Hendrix, fra albumet ** fra 1967.

«Little Wing» er regnet for å være en av de mest *covrede* sangene i det tyvende århundre, så vel som en av Hendrix' beste. Artister som har spilt inn en versjon av sangen er: Stevie Ray Vaughan, Sting, The Corrs (med The Chieftains), Pearl Jam, Metallica, Eric Clapton, Charly Garcia, Gil Evans, Kingston Wall, Pantera, Concrete Blonde, Steve Vai, Skid Row, Monte Montgomery, Sepultura, John Mayer, Bad Haggis, Widespread Panic, Derek and the Dominos, Marius Müller og Kirk Hammett
Lime

:*For filmen, se [[Lime (film)]].*

**Lime** eller **limett** (*Citrus aurantifolia*) er en liten grønn sitrusfrukt. I smak kan den minne om sitron. Den er en del søtere enn sitron, men den er også bitter. Det finnes ulike underarter av lime, varierende i størrelse, farge og form.

## Opprinnelse
Limefrukten var kjent i Europa allerede på 1400-tallet. Den er rik på C-vitamin, og i gammel tid var det vanlig at britiske sjømenn fikk en daglig rasjon limesaft for å unngå sykdommen skjørbuk.

Limetreet kan bli opptil fem meter høyt og får små, hvite blomster. Fruktene er vanligvis runde og mellom 3 og 6&nbsp;cm i diameter. Fargen er grønn eller gulaktig, og fruktkjøttet er som regel surt/bittert.

## Produksjon
India er verdens største produsent av lime/sitron (17 %), etterfulgt av Mexico (14 %) og Kina (13 %) 

## Lime i dagliglivet
### Bruksområde
Med sin bitre smak er lime vanligvis ikke god å spise naturell.

Saften av lime brukes i endel suppeoppskrifter, særlig fisk- og skalldyrsupper, og kan også brukes i sauser, marinader og dressinger. Det høye syreinnholdet gjør at limejuicen konserverer de varene den kommer i kontakt med. Fisk og kjøtt som marineres i limesaft, blir mer saftig etter varmebehandling. Denne egenskapen utnyttes i matretter i kategorien ceviche, det vil si fisk eller skalldyr "kokt" i lime. Ellers kan lime brukes med tequila og salt.

### Oppbevaring
Lime har lang holdbarhetstid og oppbevares best ved 8–12&nbsp;°C, men trenger ikke å oppbevares i kjøleskap.

Skallet til limefrukten har en kraftig grønn farge, og med mindre det er utsatt for skade har det en fast konsistens. Det kan være gule områder, særlig rundt stilkfestet, men det har ingen betydning for kvaliteten på fruktkjøttet.

Lime blir også brukt i parfyme, aromaterapi- og hudpleieprodukter.

### Næringsinnhold
Lime er i slekt med sitronen, og er svært rik på vitamin C. I tillegg inneholder den mye flavonolglykosider, en gruppe potente beskyttelsesstoffer.


Fil:Lime and kiwi.jpg|Lime, bjørnebær og kiwi.
Fil:Lime - whole and halved.jpg|Hel og delt lime.
Fil:Citrus ×aurantiifolia114090888.jpg|Limetre med blomstrende blomster


## Referanser


## Eksterne lenker
*
10 000 (andre betydninger)

**10&nbsp;000** har flere betydninger

* 10. årtusen f.Kr.
* Tallet 10 000
* 10 000 meter (friidrett)

## Se også
* *[[10,000 BC]]*, amerikansk film fra 2008
Tomasz Stolpa

**Tomasz Stolpa** (født 18. mars 1983) er en polsk fotballspiller, og midtbanespiller for den svenske klubben Gefle. Han startet sin karriere i klubben Zagłębie Sosnowiec, juni 2001. Han kom til Gefle fra Tromsø Idrettslag etter 2006-sesongen. I Tromsø har han status som kultfigur, han var vel bare på banen to ganger i serien og fikk straffe begge gangene.
## Referanser


## Eksterne lenker
*
Kansas City (Missouri)

**Kansas City** er en by i Jackson County i delstaten Missouri i USA. Kansas City ligger ved Missourielva ved grensa til delstaten Kansas, der det ligger en by ved samme navn.

I 2005 ble det estimert at Kansas City hadde 444&nbsp;965 innbyggere. Byen har større folketall enn nabobyen og er den største byen i Missouri. De to byene går sammen i den større Kansas City metropolitan area.

I 1930-åra var byen et sentrum for jazzmusikken.

## Kjente personer
* Count Basie, orkesterleder
* Walt Disney, filmprodusent
* Ernest Hemingway, forfatter, nobelprisvinner
* Richard B. Myers, general
* Charlie Parker, jazzmusiker

## Sport
Profesjonelle lag i de høyeste divisjonene:
* NFL – amerikansk fotball
** Kansas City Chiefs
* MLB – baseball
** Kansas City Royals
* MLS – fotball
** Sporting Kansas City

## Se også
* Kansas City (Kansas)
* Kansas City internasjonale lufthavn

## Referanser


## Eksterne lenker
* 
*
De fire bøker og fem klassikere

**De fire bøker og fem klassikere** (klassisk kinesisk:  四書五經, forenklet kinesisk: 四书五经, pinyin: *Sìshū Wŭjīng*) er de autoritative skrifter for den kinesiske konfucianisme. De kalles også **konfucianismens kanoniske skrifter**. I det keiserlige Kina var de fire bøker og fem klassikere pliktstudium for de konfucianske lærde som ønsket å bli embedsmenn i regjeringsverket. Enhver politisk diskusjon hadde disse som referanseramme, og man kunne ikke bli mandarin og heller ikke høyere offiser uten å kjenne disse tekstene meget godt.

## De fire bøker
**De fire bøker** er konfucianske klassiske tekster som filosofen Zhu Xi utvalgte under  Song-dynastiet som en introduksjon til konfucianismen. 
* *[[Den store lærdom]]*, som er et kapittel fra *[[Riteboken]]*;
* *[[Læren om middelveien]]*, som er et annet kapittel fra *Riteboken*
* Konfucius' *[[Samtaler]]*, som er et verk på tyve kapitler med dialoger mellom Konfucius og hans disipler, nedtegnet av senere konfucianske lærde
* *[[Mencius (bok)|Mencius]]*, som er en bok med samtaler mellom filosofen Mencius og noen av kongene på hans tid.

## De fem klassikere
**[[De fem klassikere]]** er en *corpus* bestående av fem gamle kinesiske tekster brukt innen konfucianismen til studier. Ifølge tradisjonen ble de kompilert av Konfucius selv. 
* *[[Yijing]], Forandringenes bok* (en beskrivelse av I Ging)
* *[[Shijing]], Sangenes bok* (en samling av gamle folkesanger)
* Liji, *Riteboken* (om ritene som regulerte den sosiale og religiøse hverdag, forfedrekulten, omgangen med konge og øvrighet)
* Shujing, *Kunngjøringsboken* (kommentert samling av lover og dekreter)
*  Chūn Qiū, *Vår- og høstannalene* (Staten Lus historiekrønike).

* *[[Musikk-klassikeren]]* omtales noen ganger som en sjette klassiker i serien, men den var gått tapt innen Han-dynastiets tid. 

## Litteratur
*Hsin-chung Yao: *An Introduction to Confucianism* (New York: Cambridge University Press, 2000).
*Daniel K. Gardner: *The Four Books: The Basic Teachings of the Later Confucian Tradition*. Indianapolis: Hackett, 2007. ISBN 9780872208261.
Oalsgata (Sandnes)

**Oalsgata** (1–75, 2–76) er en gate i Sandnes som strekker seg fra Elveplassen i sentrum nordvestover til E39 nord på Stangeland.

Den har navnet sitt fra Oalsbekken, som stort sett har fulgt samme løp som dagens gatetrasé mellom Storgata og Stangeland Mølle. Vannet kom fra Oalskilden som lå ved krysset Syrinveien/Solaveien og ble brukt som drivkraft til en rekke møller på veien mot utløpet i Vågen der det endte i Gandsfjorden. Det ble også brukt til brannkummer, private vannverk og garverier. Oalskilden het opprinnelig Olavskilden og den antas å være oppkalt etter Olav den hellige.

Bortsett fra første kvartal fra Elveplassen, der gaten er klassifisert som , og strekningen vest for  som er klassifisert som  er gaten del av . I vestre ende går den over i Sandnesveien som fortsetter via Stavanger lufthavn, Sola til Stavanger. Den er en av hovedårene inn til sentrum fra E39 og er en av de mest trafikkerte gatene i byen.

## Referanser
Førerkabin

**Førerkabinen** (engelsk: *cockpit*, *flight deck*) beskriver et område i et fly der den operasjonelle virksomheten finner sted. Selve oppsettet er avhengig av hvilken type operasjon flygingen primært opererer i. Er flyet konstruert for privat flyging, ikke ervervsmessige operasjoner, er det kun krav til en pilot. Brukes flyet til kommersielle operasjoner med passasjerer er det krav til to flygere. Den ene opererer som fartøyssjef (kaptein) i venstre sete og styrmann (first officer) i høyre setet. 
Førerkabinen er delt i to og samme instrumenter er tilgjengelig for begge piloter. Systemet er også todelt. Dersom det ene systemet skulle gå ned har men et reserve. Fly med to motorer klarer å operere selv om den ene motoren skulle stanse. 
Instrumenteringen har gått fra «klokker» (eldre analoge visere) til glasscockpit (all informasjon samlet på en skjerm) for å gjøre arbeidsmengden mindre på flygerne. Informasjonen fremkommer i form av «tapes». I tillegg er det nå RNAV-systemer som baseres på GPS-signaler. Kombinasjonen av eldre systemer og nye har gjort flysikkerheten markant bedre de siste tiårene.
I gamle dager navigerte man med Loran system (Krysspeiling) og fyr, NDB (Non directional beacon), før mer moderne navigasjonshjelpemidler som VOR (Very high Omni Range) som gir informasjon om hvilken radial man befinner seg på. Man har også ILS (Instrument Landing System) som benyttes ved innflyging med retning og høyde referanse. 

På småfly brukes i blant **sittebrønn** om det enkelte setet i førerkabinen, eller på fly med åpen førerkabin (uten tak).

## Litteratur
*
Microsoft Flight Simulator

***Microsoft Flight Simulator*** er et flygesimulatorprogram for Microsoft Windows og MS-DOS, og er ofte sett på som et PC-spill. Simulatoren er kjent for å være realistisk.

## Versjoner
* 1982 – «*Flight Simulator 1.0*»
* 1984 – «*Flight Simulator 2.0*»
* 1988 – «*Flight Simulator 3.0*»
* 1989 – «*Flight Simulator 4.0*»
* 1993 – «*Flight Simulator 5.0*»
* 1995 – «*Flight Simulator 5.1*»
* 1996 – «*Flight Simulator 95*»
* 1997 – «*Flight Simulator 98*»
* 1999 – «*Flight Simulator 2000*»
* 2001 – «*Flight Simulator 2002*»
* 2003 – «*Flight Simulator 2004*»
* 2006 – «*[[Flight Simulator X]]*»
* 2020 – «*[[Flight Simulator 2020]]*»
* 2024 – «Flight Simulator 2024»

## Fly
Flyvemaskiner som er med i Microsoft Flight Simulator gjennom tidene.

;Fotnoter:
* AI – Kan ikke flys med, bare sees.
* Deluxe – Flyet er med i deluxe-versjonen av FSX.
* Pro – Flyet er kun med i profesjonell-versjonen av FS2000 og FS2002.
* Acc – Flyet er kun med i FSX Acceleration-versjonen.
*Flight Simulator 2020 er ennå ikke utgitt. Derfor er fly-modellene som blir tilgjengelig ennå ikke verifisert.

## Eksterne lenker
* 
* Fsinsider – Offisiell side, mer et samfunn for FS-spillere
* FSs historie – anbefalt av FSInsider
* FS Station Flight Simulator X
*Microsoft Flight Simulator 2020
Marius Ulseth

**Marius Ulseth** (født 1985) er en norsk tidligere ishockeyspiller som har spilt back for Lillehammer Ishockeyklubb fra 2003-2004 til 2008-09.

Ulseth har oppført Ringerike IK som sin moderklubb og er en storvokst back (190 cm / 95 kg) med fysikken som sin styrke. På Norges Toppidrettsgymnas gikk han ishockeylinjen i Lillehammer. Han har representert Norge på både U18- og U20-nivå.

## Referanser


## Eksterne lenker
*
Lesley Stahl

**Lesley Rene Stahl** (født 1941) er en amerikansk nyhetsjournalist ansatt i CBS. Hun er kjent som mangeårig programleder og reporter i det amerikansk nyhetsprogrammet *[[60 Minutes]]*.

Stahl ble født i Lynn i Massachusetts, og vokste opp i småbyen Swampscott i samme stat. Hun tok en Bachelor of arts ved Wheaton College i Massachusetts i 1963.

Hun begynte som produsent for CBS i 1971 og ble korrespondent i samme selskap fra 1974. Hun ble kjent i USA i forbindelse med sin dekning av Watergate-skandalen. Etter det jobbet hun blant annet som selskapets korrespondent i Det hvite hus i periodene da Jimmy Carter, Ronald Reagan og George H.W. Bush satt som presidenter. Hun har siden 1991 vært programleder og laget reportasjer for aktualitetsprogrammet *[[60 Minutes]]*.

Hun har utgitt to bøker; *Reporting Live*, som er omhandler hennes virke som korrespondent i Det hvite hus og *Becoming Grandma*, som omhandler hennes personlig liv og de endringer hun gjennomgikk da hun ble bestemor.

## Referanser


## Eksterne lenker
* 
* 
*
Iver Pedersen Adolphus

**Iver Pedersen Adolphus** (født 1620 i Bergen, død 31. mars 1665) var en norsk prest.

Han var sønn av dr. jur. og dr. med. Peder Alfsen og Anne Jacobsdatter Wulf. I 1631 ble faren utnevnt til lagmann i Trondhjem, som han tiltrådte i 1632. Iver begynte deretter på skole i Trondhjem. 1644&ndash;46 studerte han i Leiden, hvor han utga *Medulla oratoria*, en slags håndbok i retorikk, som vant meget bifall. Etter hjemkomsten ble han 1647 kapellan  i Fron i Gudbrandsdalen. I 1651 ble han sogneprest i samme menighet. I 1661 ble han utnevnt til prost i Gudbrandsdalen prosti.

Den 8. mai 1649 tok Iver Pedersen Adolphus magistergraden ved Københavns Universitet, med stor berømmelse for lærdom og begavelse. Han foranlediget opptagelsen av Lesja jernverk, men da noen av de andre interessentene forsøkte å skyve ham ut av foretagendet, oppstod det heftige og langvarige stridigheter. Han var gift med Birgitte, datter av den forrige sognepresten i Fron, Thor Lauridsen.

## Verker

* *Breviarium distinctionum* (Leiden, 1646)
* *Medulla oratoria* (Leiden, 1646, Amsterdam 1656 og 1662, Dresden 1693 og senere)
* *Undervisning om de Formørkelser som 1654 sig have ladet see* (Christiania, uten år)

## Referanser


## Eksterne lenker
* Iver Pedersen Adolphus i Dansk biografisk Lexikon
*
Lars Hammerseng

**Lars Hammerseng** (født 1983) er en norsk tidligere ishockeyspiller som spilte back/defensiv forward fra sesongen 2001-2002 for Lillehammer Ishockeyklubb fram til han la opp i 2012.  
Foran 2008/09-sesongen gikk han til Sparta Sarpsborg der han ble seriemester samme sesong.

Hammerseng, med kallenavnet «Hammers», har Gjøvik Hockey som sin moderklubb, men har spilt for Lillehammer Ishockeyklubb det meste av sine yngre år. Hammerseng er en spiller som liker å bruke sin 189&nbsp;cm / 93&nbsp;kg) på isen og har med den spillestilen vært en del skadeforfulgt i sin hockeykarriere. Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.

Etter jul 2006 ble han kaptein for LIKs A-lag og var det resten av 2006/2007-sesongen. Han var også lagkaptein for laget i sesongen 2007/2008. I februar 2007 fikk Hammerseng sin A-landslagsdebut, da Norge spilte mot Danmark og Slovenia i København.

Lars Hammerseng er bror av Gro Hammerseng, som er landslagsspiller i håndball.

## Referanser


## Eksterne lenker
*
Ole Eskild Dahlstrøm

**Ole Eskild Dahlstrøm** (født 1970) er en norsk tidligere ishockeyspiller som har spilt forward for både for Storhamar Dragons, Lillehammer Ishockeyklubb og landslaget. Dahlstrøm har siden 2014 vært ansatt som trener for kjelkehockey-landslaget.

Dahlstrøms moderklubb er Furuset IF, men størst relativ resultatsuksess har Dahlstrøm hatt i Storhamar IL. Han har også proffopphold i Örebro i Sverige og i Adler Mannheim i Tyskland bak seg, samt en lang karriere på det norske landslaget. Dahlstrøm deltok blant annet under vinter-OL for Norge i 1992 i Albertville og i 1994 på Lillehammer. Han ble draftet av NHL-klubben Minnesota North Stars i 1990.

I den siste sesongen 2006/07 som aktiv spiller var han kaptein for Lillehammer Ishockeyklubbs lag i GET-ligaen. Etter sesongen gikk han tilbake i en trenerrolle til Storhamar hvor han hadde hovedansvaret for 1.-divisjonslaget samt ansvar for oppfølging av enkeltspillere i topputøverklassen fram til 2010. Han har vært ishockeykommentator på TV 2 Sport og Viasat Sport.

## Karrierestatistikk
### Landslagskarriere

## Referanser


## Eksterne lenker
* 
*  Norskfødte spillere draftet av NHL-lag
Cuyahoga (elv)

**Cuyahoga** er ei elv i det nordøstlige Ohio i USA. Elva har et løp på 137&nbsp;km som tar til i Geauga County, renner sørover til Cuyahogafossen og deretter svinger brått mot nord før den renner gjennom Cleveland og ut i Eriesjøen. Elva har flere ganger vært utsatt for oljebrann fra flytende utslipp.

## Historie
Elva ble til for omtrent 13&nbsp;000 år siden da de siste isbreene i Nord-Amerika slipte seg ned til sjøen.  Elva var viktig for indianerene som flytta dit i det 2. hundreåret f.Kr. De ga elva navnet *Cuyahoga*, som betyr «skeiv elv» i språket deres, og brukte den til fiske og transport.

I det 17. århundre kom de første europeerne til nordøstre Ohio.  De fleste av dem var pelshandlere og drog dit for å jakte på de mange pelsdyra som fantes der.  Med pelshandel kom også økonomisk utvikling. Ohio-kanalen var gravd ut i 1825 og Pennsylvania- og Ohio-kanalen i 1832 for å gjøre det lettere å transportere varer.  Mange fabrikker ble bygget, og området ble rikt og urbanisert.

## Utvikling og forurensing
Med rikdom kom forurensing. Folk hadde ikke omsorg for miljøet i de dager, og de fleste fabrikkene slapp kloakkvannet rett ut i elva.  Problemet ble verre etter at John D. Rockefeller starta et oljeselskap i Cleveland. Det var snart så mye olje, bensin, maling, og metall dumpa i elva at den «rant med alle fargane i regnbuen».

I det 19. århundre ble området et stort senter for bil- og stålindustri. Elva var nå død og hadde ikke oksygen. Ingenting kunne leve i den, og det var så mye olje i elva at den var blitt brannfarlig. Den første gangen elva tok fyr var i 1936, da en gnist fra en blåselampe antente noe søppel som dreiv på elva.  De neste tretti åra var det mange flere branner.

Den 22. juni 1969 kl. 11.56 tok et oljeflak på elva fyr, noe sør for Cleveland. Dette var ikke den største brannen på elva, men den vakte stor oppmerksomhet i landet. Bladet Time publiserte en artikkel om brannen og elvas tilstand. «Elva renner ikke», sa artikkelen, «den siger», og «en som faller i elva drukner ikke, han råtner».

## Opprensing
For miljøaktivister og politikere som brydde seg om miljøet, ble elva et symbol på forurensningen av miljøet i USA. Miljøvernbyrået ble grunnlagt året etter, og etter tre år, i 1972, ble «ren luft-loven» vedtatt. De to lovene er fremdeles grunnreglene som miljøvernet i USA er bygd på.

Elva har blitt mye bedre de siste tretti åra, og er nå ei av 14 *American Heritage Rivers* i USA.

## Referanser


## Eksterne lenker
* 
* The Cuyahoga River Fire (engelsk)
East Staffordshire

**East Staffordshire** er et administrativt distrikt i Staffordshire i England. Administrasjonssenteret er Burton upon Trent. Den eneste andre byen er Uttoxeter. 

Distriktet ble opprettet 1. april 1974 ved sammenslåing av Burton upon Trent, Uttoxeter, Tutbury landdistrikt og Uttoxeter landdistrikt. Distriktet dekker et areal på 386,96 km² og hadde 113&nbsp;583 innbyggere i 2011.

## Steder i distriktet
* Barton-under-Needwood, Burton upon Trent
* Doveridge
* Hanbury
* Rolleston on Dove
* Tutbury
* Uttoxeter

## Referanser


## Eksterne lenker
*
East Northamptonshire

**East Northamptonshire** er et administrativt distrikt i Northamptonshire i England. Administrasjonssenteret er Thrapston, men deler av forvaltningen er lokalisert i Rushden, som er distriktets største by.

Distriktet ble opprettet 1. april 1974 ved sammenslåing av Higham Ferrers, Irthlingborough, Oundle, Raunds, Rushed, Oundle and Thrapston landdistrikt og landsbyen Newton Bromswold fra Wellingborough landdistrikt. Distriktet har et areal på 509,79 km² og hadde 86&nbsp;765 innbyggere i 2011.

## Steder i distriktet

*Achurch, Aldwincle, Apethorpe, Ashton
*Barnwell, Benefield, Blatherwycke, Brigstock, Bulwick
*Chelveston cum Caldecott, Clopton, Collyweston, Cotterstock
*Deene, Deenethorpe, Denford, Duddington-with-Fineshade
*Easton-on-the-Hill
*Fotheringhay
*Glapthorn, Great Addington
*Hargrave, Harringworth, Hemington, Higham Ferrers
*Irthlingborough, Islip
*King`s Cliffe
*Laxton, Lilford-cum-Wigsthorpe
*Little Addington, Lowick, Luddington, Lutton
*Nassington, Newton Bromswold
*Oundle
*Pilton, Polebrook
*Raunds, Ringstead, Rushden
*Southwick, Stanwick, Stoke Doyle, Sudborough
*Tansor, Thrapston, Thurning, Thorpe Waterville, Titchmarsh, Twywell
*Wadenhoe, Wakerley, Warmington, Woodford, Woodnewton
*Yarwell

## Referanser


## Eksterne lenker
*
Lars Sandvold Moe

**Lars Sandvold Moe** (født 11. mai 1982) er en norsk tidligere ishockeyspiller som spilte forward. 

Med unntak av sesongen 2005-2006, hvor han spilte for Gjøvik Hockey, har Moe spilt i Lillehammer Ishockeyklubb hele sin karriere. Både Moes bestefar, Ragnvald Moe, og hans far og onkel, Roger Moe og Frank Moe, har tidligere spilt for Lillehammer. Lars Sandvold Moe er ingen fysisk stor spiller (174 cm / 73 kg), men tar igjen for dette med en stor arbeidsinnsats på isen og smartness i spillet sitt. Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.

Etter endt karriere ble han assistenttrener i Lillehammer Ishockeyklubb.

## Referanser


## Eksterne lenker
*
Halvor Andersen

**Halvor Andersen** (født 1745 på garden Vester-Balke på Toten, død 19. mars 1810 i København) var en norsk embetsmann og boksamler.

Han var sønn av Anders Balke og Kari Halvorsdatter. I 1771 ble han kopist i skifteretten i Københavns hov- og stadsrett, 1777 fullmektig ved skiftekommisjonen og 1793 revisor i det danske kancelli. I 1805 fikk han tittelen kancelliråd. Han døde ugift.

I løpet av sitt liv skaffet Andersen seg en verdifull samling av bøker (over 15 000 bind) og håndskrifter, vesentlig av historisk og statistisk innhold, samt en del antikviteter og naturalier. Alt dette skjenket han ved testamente av 21. mars 1786 til et eventuelt universitet i Norge, idet det inntil videre skulle oppbevares ved Deichmanske Bibliothek i Christiania. Da utsiktene til et norsk universitet svant hen, og av hensyn til en anerkjent datter og hennes mor, bestemte han imidlertid 15. august 1787 at Deichmanske Bibliothek bare skulle overta de bøker biblioteket ikke hadde fra før. Året etter hans død ble det likevel opprettet et norsk universitet, som nå krevde hele samlingen utlevert. Dette ble bifalt av skifteretten i 1812, mens datteren og moren ble tilkjent en pensjon.

## Referanser


## Kilder
* Dansk biografisk Lexikon https://runeberg.org/dbl/1/0246.html
Marius Andersen (ishockeyspiller)

**Marius Andersen** (født 9. januar 1985) er en norsk tidligere ishockeyspiller som spillet forward for Lillehammer Ishockeyklubb.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. Etter videregående spilte han 2 sesonger i Boston, USA for Walpole jr stars i Eastern junior Hockey League. Høsten 2006 ble han, sammen med Dennis Løvold Sveum, tatt ut til det norske A-landslaget i ishockey og deres treningssamling i Italia. Andersen er en spiller med teknikk, spilleforståelse og målteft som sine sterke sider. Han har Furuset IF som sin moderklubb, og har i sin seniorkarriere vært plaget av en del skader i rygg og skulder.

## Referanser


## Eksterne lenker
*
Henrik Klouman

**Henrik Klouman** (født 26. januar 1985) er en norsk tidligere ishockeyspiller som spilte forward. Han har spilt for Lillehammer Ishockeyklubb i norsk eliteserie, samt ulike klubber i svensk første og andre divisjon.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.

## Referanser


## Eksterne lenker
*
Kristoffer Holm

**Kristoffer Holm** (født 11. januar 1984) er en norsk ishockeyspiller.

Han spilte for Lillehammer Ishockeyklubb, Furuset Ishockey, Stjernen Hockey, IK Comet, Vålerenga Ishockey og Prinsdalen Wheels. Han la opp etter 2014–15-sesongen.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. 

## Referanser


## Eksterne lenker
*
Erewash

**Eerewash** er et administrativt distrikt i Derbyshire i England. Administrasjonssenteret er Ilkeston. 

Distriktet ble opprettet 1. april 1974 ved sammenslåing av Ilkeston, Long Eaton og deler av South East Derbyshire landdistrikt. Distriktet har et areal på 109,63 km² og hadde 112&nbsp;081 innbyggere i 2011.

## Steder i distriktet

* Breadsall, Breaston 
* Dale Abbey, Draycott and Church Wilne 
* Hopwell 
* Ilkeston
* Kirk Hallam
* Little Eaton, Long Eaton
* Morley 
* Ockbrook and Borrowash 
* Risley 
* Sandiacre, Sawley, Stanley and Stanley Common, Stanton by Dale  
* West Hallam

## Referanser


## Eksterne lenker
*
Tomas Laiho Trondsen

**Tomas Laiho Trondsen** (født 2. september 1987) er en norsk ishockeyspiller som spiller for Arctic Eagles, Narvik

Trondsen fikk seniorkontrakt med Lillehammer Ishockeyklubb sommeren 2006. Sommeren 2011 meldte han overgang til Tønsberg Vikings.

## Referanser


## Eksterne lenker
*
Joakim Eidsa Arnestad

**Joakim Eidsa Arnestad** (tidligere **Joakim Eidsæther**, født 1. august 1987) er en norsk ishockeyspiller (forward) som spiller for Lillehammer Ishockeyklubb. 

Han har gått på ishockeylinjen på Norges Toppidrettsgymnas på Lillehammer og har representert Norge både på U18- og U20-nivå. Eidsa Arnestad har også vært kaptein for NTG/Lillehammers lag i eldre junior.

I 2018 har Eidsa Arnestad passert over 700 A-lags kamper for Lillehammer ishockeyklubb. 

## Referanser


## Eksterne lenker
*
Stian Høygård

**Stian Høygård** (født 28. mars 1987) er en norsk tidligere ishockeyspiller (forward) som spilte for Stavanger Oilers fra 2011 til 2016, da la han opp.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. Høygårds store styrke er hans meget solide fysikk og kan skilte med 2.-plass i Ironman 2006 og seier i samme konkurranse i 2007. Han har også spilt på Storhamar.

## Referanser


## Eksterne lenker
* 
* Profil hos Oilers
Lars Petter Mengshoel

**Lars Petter Mengshoel** (født 6. april 1988) er en norsk tidligere ishockeyspiller (back) som spilte for Rosenborg Ishockeyklubb fram til 2011. 

Han gikk ut av Norges Toppidrettsgymnas i 2007. Han har representert Norge både på U18- og U20-nivå. Mengshoel er en svært rask og hardtspillende back, og regnes for å være et meget stort backtalent.

26. november 2006 scoret Mengshoel sitt første mål i GET-ligaen med sin 2-1 scoring for sin tidligere klubb Lillehammer i hjemmekampen mot Frisk Asker.

## Referanser


## Eksterne lenker
*
Bucoleonpalasset

**Bucoleonpalasset** var et av de bysantinske palassene i Konstantinopel. Det ble sannsynligvis bygget av Theodosius II på 400-tallet.

## Palassets historie
Palasset ligger plassert mot sjøkanten av Marmarasjøen. Ruinene antyder en balkong mot sjøkanten og som man kunne nå via tre marmorinnrammede dører, fortsatt synlige den dag i dag. I forsiden av palasset var det en liten havn som i dag er fylt igjen. Palasset fungerte som en del av de theodosiusiske bymurene. Palasset ble renovert av Justinian I på 500-tallet.

I 1204 ble Konstantinopel herjet i løpet av Fjerde korstog, og Bucoleon ble tatt av Boniface av Montferrat som

:*Red hele vegen langs kysten til Bucoleonpalasset og da han kom dit overga det seg mot forsikringen om at alle liv der skulle bli spart. I Bucoleon var det et stort antall edle kvinner som hadde flyktet til palasset, der var søsteren til kongen av Frankrike som hadde vært keiserinne, og søsteren til kongen av Ungarn, som også hadde vært keiserinne, og mange andre kvinner. Av de kostbarheter som var i palasset kan jeg si noe om, for der var så mange at det var hinsides det som kunne telles.* (Villehardouin)

Blant de kostbarheter der var prinsesse Margaret, datter av kong Béla III av Ungarn, og som Boniface giftet seg med.

Da muslimene med Mehmet II kom til Konstantinopel i 1453 ble det notert at det berømte palasset lå i ruiner.

I 1873 ble restene av palasset delvis ødelagt for å gjøre plass til en jernbane.

Hormisdas er palassets første navn. Navnet Bucoleon kom antagelig i bruk på slutten av 500-tallet da forsiden av palasset ble reist.

## Turistinformasjon
Man kan lett komme til palasset til fots. Se etter hovedvegen til palasset Topkapi fra utsiden, følg palassets vegger til høyre inntil man kommer fram til byporten som i dag kjennes som as «Ahir Kapi». Gå gjennom porten, vend til høyre og fortsett å gå inntil man kan se Bucoleonpalasset i bymurene på høyre side.

## Se også
* Fjerde korstog
* Bysantinsk arkitektur
* Konstantinopel
## Eksterne lenker
* 
* Rekontruksjon av Bucoleonpalasset
* Rescue Archeology on Istanbul
* History of Later Roman Empire
* Herjingen av Konstantinopel av korsfarerne: utdrag fra samtidige kilder, blant annet Villehardouin (engelsk)
* Tourist Information
Dennis Sveum

**Dennis Løvold Sveum** (født 27. november 1986) er en norsk ishockeyspiller som spiller back for Stavanger Oilers i GET-ligaen. 

Sveum er fra Lillehammer, og han har gått på ishockeylinjen på Norges Toppidrettsgymnas i hjembyen. Samtidig har han representert Norge både på U18- og U20-nivå. Høsten fikk Sveum også sjansen på det norske A-landslaget i ishockey under deres samling i Italia. Sveum spilte i Lillehammer Ishockeyklubb frem til våren 2007.

## Referanser


## Eksterne lenker
* 
* Spillerprofil hos Poinstreak
* Sveum inn i troppen
*
Stein Tore Bakken

**Stein Tore Bakken** (født 13. august 1985) er en norsk tidligere ishockeyspiller (back) som spilte hele 814 kamper og 16 sesonger for Lillehammer Ishockeyklubb fra 2004 til 2021. Han spilte med nummer 44.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. Stein Tore Bakken ble kåret til årets spiller i Lillehammer Ishockeyklubb sesongen 2005-2006.

Bakken var en defensiv back som i en årrekke ble kjennetegnet ved en hardtarbeidende og lun stil. Han er anerkjent som en ekte klubblegende i Lillehammer og fikk sitt draktnummer "pensjonert" i 2024 hos klubben.

## Referanser


## Eksterne lenker
*
Morten Strangstad

**Morten Strangstad** (født 30. april 1982) er en norsk ishockeyspiller (forward) som spilte for Lillehammer Ishockeyklubb. 

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. Strangstad var også kaptein for laget i sesongen 2005-2006.

Strangstad la opp i 2007.

## Referanser


## Eksterne lenker
*
Eirik Grafsrønningen

**Eirik Grafsrønningen** (født 5. mai 1986 på Lillehammer) er en norsk tidligere ishockeyspiller (back) som spilte for Stavanger Oilers. Han har tidligere spilt for Lillehammer Ishockeyklubb. Grafsrønningen la opp som aktiv i 2012.

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.

## Referanser


## Eksterne lenker
*
André Lysenstøen

**André Lysenstøen**, (født 27. oktober 1988), er en norsk ishockeytrener og tidligere ishockeyspiller (keeper) som har spilt for Lillehammer Ishockeyklubb fram til 2012. Han er nå trener i Manglerud Star. Han har også vært i Lillehammer og Vålerenga Hockey.

Lysenstøen har tatt utdannelse på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.

Lysenstøen var Norges 1. målvakt under ishockey-VM 2008.

## Referanser


## Eksterne lenker
*
Pål Tyrom

**Pål Tyrom** (født 1982) er en norsk tidligere ishockeyspiller (keeper) som spilte for Lillehammer Ishockeyklubb. 

Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå. Pål Tyrom var en av norges største keepertalenter og ble kåret til beste keeper i B-VM for U18-landslag i 2000-2001. Sesongen etter fikk Tyrom motivasjonsproblemer og valgte å gi seg med ishockey. I stedet satset han på fotball og spilte en stund for Faaberg Fotball Lillehammer. Sesongen 2004-2005 hadde Tyrom fått tilbake motivasjonen for ishockey og spilte for Gjøvik Hockey i 1. divisjon. Der gjorde han sine saker så bra at Lillehammer Ishockeyklubb hentet han tilbake til sine rekker og dermed for spill i Get-ligaen.

Høsten 2007 valgte en skadeplaget Tyrom å gi seg med ishockey på toppnivå.

For tiden spiller Tyrom fotball for 3.-divisjonslaget Klepp.

## Referanser


## Eksterne lenker
*
Kaj Lindström

**Kaj Lindström** (født 1980) er en finsk ishockeyspiller (back) fra Lahti som har hatt en variert karriere i både Finlands øverste divisjoner og i internasjonale klubblag. Han er kjent for sitt sterke defensive spill, posisjonelle bevegelse og evne til å bidra offensivt under angrepsspill.

## Karriere

I løpet av sin karriere har Lindström spilt for flere klubber. Han spilte for Lillehammer Ishockeyklubb i 2006–2007 og utviklet her et rykte som en solid og pålitelig forsvarsspiller. Han har også tidligere hatt opptredener i SM-liiga og Mestis (1. divisjon) i Finland, der han ble sesongen 2005-2006 Mestis-mester med Jukurit. Flere eksperter har trukket frem hans bidrag som en nøkkelspiller i klubbens defensive struktur, og hans evne til å lese spillet har vært avgjørende i kritiske kampminutter.

Senere i karrieren har Lindström også hatt en rolle som mentor for yngre spillere, og han har delt sin erfaring både på og utenfor isen. Hans lederegenskaper og evne til å motivere lagkamerater har vært viktige faktorer for klubbene han har representert.

## Spillestil og bidrag

Kaj Lindström har blitt beskrevet som en allsidig back med stor innsikt i spillets taktikk. Han har både et offensivt og defensivt engasjement som har gitt ham muligheten til å bidra i omstillinger og markere motstanderens sterke spillere. Hans fysiske spillestil kombinert med teknisk presisjon har ofte skapt viktige omstillinger for lagene han har spilt for.

## Karriere etter aktiv karriere

Etter å ha lagt opp som aktiv spiller har Lindström engasjert seg i ishockeymiljøet på andre måter. Han har blant annet arbeidet med ungdomsutvikling og som rådgiver for klubber som ønsker å implementere nye strategier for å styrke den defensive organiseringen. Denne overgangen har blitt møtt med positive tilbakemeldinger både fra spillere og ledere innenfor ishockeymiljøet.

## Privatliv

Utover isshockey har Lindström vært privat om sitt personlige liv, men enkelte kilder peker på at hans dedikasjon til sporten og hans engasjement for unge talenter også strekker seg til hans private sfære. Hans evne til å balansere en sportslig karriere med personlige forpliktelser har blitt nevnt i flere intervjuer.

## Referanser


## Eksterne lenker
Jan Sochor

**Jan Sochor** (født 17. januar 1980) er en tsjekkisk ishockeyspiller fra Praha som spiller forward for Stjernen. 

Sochor ble U20-verdensmester med Tsjekkia i 2000, og har også spilt for klubber i East Coast Hockey League i Nord-Amerika. Sochor spilte sesongen 2005-2006 for Gjøvik Hockey, før trener Tor Nilsen tok han med til LIK. Sochors store styrke på isen er hans ekstreme fart.

Før sesongen 2008/2009 skrev han under for Stjernen.

## Referanser


## Eksterne lenker
*
Zdeněk Kučírek

**Zdeněk Kučírek** (født 30. september 1974 i Pocatny, daværende Tsjekkoslovakia) er en tsjekkisk ishockeyspiller som spiller keeper for Bergen IK. 

Storvokste Kučírek (188 cm / 100 kg) kom til Bergen foran sesongen 2009-2010 fra Lillehammer IK, og har tidligere også spilt for IK Comet og Manglerud Star i Norge. Han har også et tidligere opphold i Bergen bak seg.

Kučírek er gift og har to sønner.
Karl Weydahl

**Karl Ragnar Weydahl** (født 23. september 1952) er en norsk høgskolelektor ved Høgskolen i Bergen.

Sammen med høgskolelektor Knut H. Helland har Weydahl utviklet en ny metode å fremstille etanol på. På en miljøvennlig måte klarer Helland og Weydahl å fremstille et miljøvennlig drivstoff av gammelt rivningstreverk, som i seg selv utgjør et avfallsproblem. Weydahl og Helland har sammen startet bedriften Weyland AS og har inngått avtale om å bygge et testanlegg i Rådalen i Bergen for å prøve ut teknologien i større målestokk enn de har mulighet til på høgskolen. De har også en samarbeidsavtale med et tysk firma.

## Eksterne lenker
* Omtale av prosjektet i Bergens Tidende
* Weyland AS hjemmeside
Knut Frostad

**Knut Mauritz Frostad** (født 1967) er en norsk profesjonell seiler, foredragsholder og organisasjonsleder. Han har vært en aktiv konkurranseseiler siden begynnelsen av 1980-årene og har deltatt flere ganger i seilasen Volvo Ocean Race (Whitbread-seilaset). I 1992 deltok han i Sommer-OL i Barcelona.

Knut Frostad er født i Harstad, men vokste opp i Oslo. Via venner i Vestfold ble han fra ti-årsalderen en del at et seilermiljøet; Først i brettseiling, deretter seiling.

Han begynte å delta i konkurranser fra han var 14 år. Han var reserve under Sommer-OL 1988 og fullverdig deltaker under Sommer-OL 1992. Han har deltatt fire ganger i Whitbread-seilaset; Første gang i 1993–1994 på den svenske båten «Intrum Justitia», senere to ganger som skipper på «Innovation Kværner» (1997–1998) og «Djuice» (2001–2002) og som vaktkaptein på sydishavsetappene på «Brasil 1» (2005–2006). Han har seilt profesjonelt i Japan, USA og Frankrike. Han var med å vinne Nokia Oops Cup i 2004 og ble nr. 2 i 2005.

Han var leder for Volvo Ocean Race frem til 2016. I 2019 ble han president for Navico, etter først å ha sittet i styret i 14 år. Han har utover dette vært rådgiver for flere internasjonale selskap.

I 1998 utgav han boken *Whitbread Round the World Race : ansvarlig for det uansvarlige*. Boken er en personlig beretning om kampen mot konkurrentene og naturkreftene i det som har blitt beskrevet som verdens tøffeste havseilas.

## Referanser


## Eksterne lenker
*
Allen County (Ohio)

**Allen County** er et fylke i den amerikanske delstaten Ohio. Det ligger i de nordvestlige delene av staten og grenser mot Putnam County i nord, Hancock County i nordøst, Hardin County i øst, Auglaize County i sør og mot Van Wert County i vest.

Allen Countys totale areal er 1 054 km² hvorav 6 km² er vann. I 2000 hadde fylket 108&nbsp;473 innbyggere og administrasjonssenteret ligger i byen Lima.

Fylket ble grunnlagt opprettet 1. april 1820 og fikk fulle rettigheter 1. mars 1831. Allen County er oppkalt etter enten Ethan Allen eller John Allen. 

## Befolkningsutvikling

## Referanser


## Eksterne lenker
*
Topi Riutta

**Topi Mikael Riutta** (født 8. mai 1980) er en finsk ishockeyspiller som spiller for Rosenborg Ishockeyklubb.

Sesongen 2006-07 spilte Riutta for Lillehammer Ishockeyklubb.

Riutta har også tidligere spilt for klubber i både SM-Liiga og Mestis (1. divisjon) i Finland, samt vært innom det finske U20-landslaget.

## Referanser


## Eksterne lenker
*
Brian Passmore

**Brian Thomas Passmore** (født 27. april 1980) er en canadisk ishockeyspiller (forward) som for tiden spiller for Augusta Lynx i ECHL (East Coast Hockey League).

Han spilte for Lillehammer Ishockeyklubb fra 1. august til 22. november 2006, før han forlot Lillehammer til fordel for prøvespill i Tyskland. Der lykkes han ikke, og det gjorde han heller ikke på prøvespill i Sveits. 
Passmore kom til Lillehammer foran sesongen 2006-2007 fra Augusta Lynx i East Coast Hockey League (ECHL) der han sist sesong var en av klubbens beste poengplukkere. Han ble også tatt ut til å spille i All Star-kampen i ECHL i 2006. Passmore er en rask to-veis forward som legger ned en stor arbeidsinnsats i hver kamp.

## Eksterne lenker
*